ตลท.จับ TVD ขยายช่วงติด Cash Balance รอบ 2 หลังราคาร้อนแรงไม่เลิก!
ตลท.จับ TVD ขยายช่วงติด Cash Balance รอบ 2 ยาวถึง 7 มี.ค.หลังราคาร้อนแรงไม่เลิก!
15 ก.พ. 2561

ตลาดหลักทรัพย์แห่งประเทศไทย (ตลท.) ประกาศขยายช่วงดำเนินการบริษัท ทีวี ไดเร็ค จำกัด (มหาชน) หรือ TVD เป็นหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance โดยให้มีผลตั้งแต่วันที่ 15 ก.พ. 2561  ถึงวันที่ 7 มี.ค. 2561
อนึ่งก่อนหน้านี้ ตลท.ขยายช่วงดำเนินการติด Cash Balance ตั้งแต่วันที่ 25 ม.ค. 2561 จนถึงวันที่ 14 ก.พ. 2561
ขณะที่ราคาหุ้นปรับตัวขึ้นอย่างต่อเนื่อง ล่าสุด ราคาปิด ณ วันที่ 14 ก.พ.2561 ราคาอยู่ที่ 2.16 บาท ปรับตัวขึ้น 0.10 บาท หรือ 4.85% ด้วยมูลค่าซื้อขาย 11.45 ล้านบาท